Raúl Albiol

**Raúl Albiol Tortajada** (1985-yil 4-sentyabrda tugʻilgan) – ispaniyalik professional futbolchi, markaziy himoyachi lavozimida oʻynaydi.

U oʻz faoliyatining asosiy qismini Valencia, Real Madrid va Villarreal jamoalarida oʻtkazgan. Dastlabki ikki jamoa bilan beshta yirik unvonni qoʻlga kiritdi va uchinchi jamoa safida 2020-21 yilgi UEFA Yevropa ligasini yutgan. La Ligada 16 mavsum davomida jami 394 ta oʻyin oʻtkazib, sakkizta gol urdi, shuningdek, Italiya Serie Ada „Napoli“ safida bir necha yil toʻp surgan.

2007-yildan beri Ispaniya terma jamoasi aʼzosi boʻlgan Albiol mamlakat sharafini ikkita jahon chempionati va ikkita Yevropa chempionatida himoya qildi hamda uchta turnirda, jumladan 2010-yilgi Jahon chempionatida gʻalabaga erishgan.

## Faoliyati
Albiol 9 yoshida sobiq futbolchi otasining saʼy-harakatlari evaziga „Bendirom“ jamoasi oʻyinchisi boʻldi. Valensiya bilan kechgan oʻrtoqlik uchrashuvida u oʻzini juda yaxshi koʻrsatdi va valensiyalik murabbiy otasiga oʻzining jamoasini taklif etdi.

2005-yilda u „Xetafe“ jamoasida ijara asosida toʻp surdi. „Xetafe“dagi faoliyati davomida Raul oʻzi uchun kerak boʻlgan tajribalarni toʻpladi, yuqori oʻyinlar koʻrsata boshladi va oqibatda Valensiya jamoasiga oʻtib, asosiy tarkibdan joy oldi va Ispaniya terma jamoasi tarkibiga ham kiritila boshlandi.

2009-yilning 25-iyun kunida Raul Albiol 15 mln yevro evaziga Madridning „Real“ superklubiga qoʻshilgan holda klub prezidenti Florentino Perezning proyektining qatnashuvchilaridan biri boʻldi. 2-iyul kuni u rasman klub stadionida tanishtirildi va 18 raqamli maykani egasi boʻldi. Albiol „Qirollik klubi“ uchun 8-dekabrda Chempionlar ligasi musobaqasi doirasida Marselga kechgan uchrashuvda debyut golini kiritdi. 2012-yil 7-avgustda Albiol va Real Madrid oʻrtasida tuzilgan shartnoma muddati 2017-yilgacha choʻzildi. 2013-yil 21-iyulda Italiyaning Napoli jamoasiga oʻtdi. Transfer narxi 12 mln. yevroni tashkil etdi. Raul Rafael Benitez murabbiyligi ostidagi jamoa bilan toʻrt yillik shartnoma imzoladi.

## Statistika

 

### Terma jamoa

## Yutuqlari
**Valensiya**

* Qirol kubogi: 2007–08
* UEFA kubogi: 2003–04

**Real Madrid**

* La Liga: 2011–12
* Qirol kubogi: 2010–11; finalda magʻlub: 2012–13
* Ispaniya Superkubogi: 2012

**Napoli**

* Italiya kubogi: 2013–14
* Italiya Superkubogi: 2014

**Vilyarreal**

* UEFA Yevropa ligasi: 2020–21

**Ispaniya U19**

* UEFA 19 yoshgacha boʻlganlar Yevropa chempionati: 2004.

**Ispaniya**

* FIFA Jahon chempionati: 2010
* UEFA Yevropa chempionati: 2008, 2012
* FIFA Konfederatsiyalar kubogi finalchisi: 2013; uchinchi oʻrin: 2009.

**Shaxsiy yutuqlari**

* La Liganing „Kashf etilgan oʻyinchi“si: 2006
* UEFA Yevropa ligasi mavsumning ramziy terma jamoasi aʼzosi: 2014–15, 2020–21.

## Oʻyin uslubi
Ishonchli va jismonan baquvvat oʻyinchi boʻlgan Albiol havoda oʻynashda ajoyib mahorat koʻrsatadi. Uning asosiy afzalligi koʻp qirraliligidir, chunki u markaziy himoyachi, oʻng qanot himoyachisi yoki tayanch yarim himoyachisi lavozimlarida oʻynay oladi.

## Shaxsiy hayoti
Albiolning laqabi „El Chori“. Uning katta akasi Miguel ham futbolchi boʻlgan. Otasi (uning ismi ham Miguel) Sabadell jamoasi tarkibida Segunda divizionida oʻynagan. Eng kichik ukasi Brian esa Raul hurmat qilgan Daniya milliy terma jamoasida muvaffaqiyatga erishgan Brian Laudrup sharafiga nomlangan.

Albiol rafiqasi Alisiya bilan ikki qizning otasi. U 2008-yilda Guillermo Franco va Markos Senna bilan birgalikda Ispaniyadagi yosh sportchilar orasida xristian qadriyatlarini targʻib qilishga intiluvchi 140 nafar sportchi va 16 nafar murabbiydan iborat Evangeliko FK tashkilotini tashkil etgan.

## Qiziqarli faktlar
* Albiolning sevimli oʻyinchisi oʻzining sobiq jamoadoshi Karlos Marchena hisoblanadi. Raul Karlosdan koʻp narsa oʻrganganligini va kelajakda uningdek yorqin faoliyat olib borishini xohlashini taʼkidlagan.
* 2004-yil 2-avgust kuni Valensiya-Madrid trassasining Kuenka shahri yaqin joyida avtohalokatga uchradi. 17 kun reanimatsiya xonasida yotishga majbur boʻldi. Bir necha jarrohlikni boshidan kechirdi. Vrachlar qoratalogʻini olib tashlashga majbur boʻldilar.

## Manbalar

## Havolalar

* 
* CiberChe stats and bio 
* 
* 
*